  Майя Бывальцева 19-тӥ куартолэзьлы Удмуртиын коронавирусэн черлан 46 выль учыръёсты пусйизы. Висьыны усемъёс пӧлын 14 аресозь вить пиналъёс но 65 арессэс ортчем вить арлыдоос. Со сярысь элькунысь оперативной штаб ивортӥз. Выль висисьёс пусъемын: Ижкарын – 16 мурт, Глазкарын – 13, Сарапул ёросын – вить, Воткаын – ньыль, Балезино, Камбарка ёросъёсын – быдэн куинь, Вотка, Глаз ёросъёсын – быдэн одӥг. 43 адями висёнэз вормиз Туннэ нуналлы Удмуртиын выль коронавирус инфекциен черлан 33 сюрс 620 учыр лабораториосын зэматэмын. 30 сюрс 479 адями йӧназ, 432 мурт кулӥз.Али 54-езлэн висисьёслэн тазалыксы секыт лыдъяське Элькунын выль коронавирус инфекцилы 1 миллион 117 сюрс 76 эскеронъёс ортчытӥзы, берло нуналскын – 2 сюрс 131. 19-тӥ куартолэзьлы Удмуртиын 105 сюрс 585 адями коронавируслэсь прививка пуктӥз, со пӧлысь 80 сюрс 30-эз кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  